als_Latn dik_Latn sag_Latn
Ajo e bëri këtë deklaratë në takimin e ministrave të jashtëm të NATO-s në Bruksel, ku merrte pjesë për herë të parë.
Zonja Clinton tha se ishte e qartë se çdo zgjidhje e problemeve me Pakistanin dhe Afganistanin mund të gjendej vetëm duke përfshirë të gjitha vendet që të punojnë së bashku, përfshirë Iranin.
Ajo tha se po bëhej e qartë se Pakistani përballej me një kërcënim shumë real të brendshëm dhe se kishte kërcënime të vazhdueshme të jashtme për Afganistan që vinin prej Pakistanit.
Më herët Rusia, mirëpriti një vendim të ministrave të jashtëm të NATO-s për të rivendosur kontaktet e nivelit të lartë që u ndërprenë pas pushtimit rus të Gjeorgjisë vitin e kaluar.
Ambasadori rus në NATO, Dmitry Rogozin, tha se kishte fituar sentimenti i duhur.
"Ajo që duam të themi është se ky është një vendim pozitiv. Ne marrim parasysh edhe kompleksitetin dhe vështirësitë, të cilat NATO duhet t'i kapëcente për të korrektuar vendimin që mori në muajin gusht."
"Që prej asaj kohe ajo adoptoi slloganin për Rusinë që u bë shumë popullor "nuk ka biznes si zakonisht".
"Kjo tani është hedhur në koshin e plehrave," tha zoti Rogozin.
Korrespondenti diplomatik i BBC-së thotë se Rusia mund të jetë shumë e rëndësishme për të ndihmuar NATO-n që të gjejë rrugë të reja për të furnizuar trupat në Afghanistan.
Sekretarja amerikane e Shtetit, Hillary Clinton takohet të enjten me homologun e saj Sergei Lavrov në Gjenevë.
Muajin e kaluar ishte zv/presidenti i ri amerikan Joe Biden, i cili tha se duhet shtypur butoni Reset (që nis nga fillimi) në marrëdhëniet Rusi-SHBA.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn